ming030890/wiki-yue-high-quality huggingface dataset:
港九小輪

港九小輪控股有限公司，簡稱港九小輪，係香港一間渡輪公司，主要經營來自南丫島同香港島之間嘅客運服務。港九小輪喺1998年6月成立，由多間船務公司同船廠公司合組而成，包括：財利船廠、港洋船務、聯合船務、翠華船務、裕發海事工程、大基海事工程同埋羅衍瑩等等。
而家呢間公司經營兩項渡輪服務：
中環↔坪洲
坪洲↔喜靈洲（特別服務）
中環↔南丫島榕樹灣
中環↔南丫島索罟灣
渭濱區

渭濱區係中國陝西寶雞一個市轄區，總面積842平方公里，人口45萬。
港九勞工社團聯會

港九勞工社團聯會（The Federation of Hong Kong and Kowloon Labour Unions）簡稱勞聯，係香港第二大工會聯合組織，同時亦係政治團體；佢哋喺香港立法會有兩個議席。

歷史
勞聯嘅歷史，長過渠歸屬嘅職工盟。響1984年11月11號成立，當時成員有一萬五千人，有四個勞工組織及十三個職工會加盟。
隨住時間發展，截至2019年，勞聯而家已經係一個97間成員會、15個贊助團體，合共112個兄弟會嘅聯合會，整體會員人數已經超過九萬人，超越咗成立接近60年嘅港九工團聯合總會。

架構與屬會
以會員大會為最高權力架構，下設常務委員會，再下設執行委員會。執委會設主席、三個副主席、秘書長及財政主任，下設財務部、勞聯智康協會、社區發展等十多個委員會。
今屆（2019-2022）常務委員會主席係林振昇，而勞聯響立法會嘅代表潘兆平、周小松，就係常務委員。
勞聯將旗下工會分為六個行業委員會，分別為：機電行業委員會、服務行業委員會、公務員及資助機構行業委員會、飲食行業委員會、交通運輸行業委員會及資訊電子行業委員會。旗下五十六間成員會，將按著類別成為各行業委員會成員。
同時，勞聯開東興旅行社，用收入支持會務。

政治取態
由於香港主權移交之後，政治形勢大變，親中華民國嘅工團總會地位大大壓縮，而做過中華民國僑選立法委員嘅工團總會主席陳恩賜，未能接掌退任嘅彭震海響立法局嘅勞工界位置，最後更黯然離開工團；作為泛民主派一員嘅職工盟，就打住反對小圈子選舉旗號，杯葛以工會一會一票形式選舉嘅勞工界立法會功能組別選舉，故此令勞聯響立法會有一展所長嘅空間。
李啟明喺進入立法會後，一直奉行親政府路線，同泛民主派有所分隔，而李鳳英接替李啟明之後，亦一樣行呢條親政府路線，但曾受到職工盟其他執委質疑。亦因為咁，李鳳英喺2012年宣布唔再連任，由潘兆平接棒，2021年，潘兆平唔再冧莊，交棒畀周小松。
勞聯響香港嘅政治光譜中，被劃為建制派。但較鮮為人知嘅係，勞聯其實係泛民主派職工盟八十六個屬會中嘅其中一個，而勞聯嘅代表亦係職工盟二十六名執行委員之一，而且重係當然執行委員。
同時，各泛民主派擁有立法會議席嘅政治團體，喺2007年初舉行「普選盃」足球聯賽，港九勞工社團聯會同時參加。
勞聯總部所在地—長沙灣道、界限街交界嘅深水埗區議會南昌南選區，同樣由勞聯李詠民當選，去到2020年先至易手畀民協李庭豐。

政治參與
勞聯一直有喺政治方面發展，1980年代，當時勞聯嘅代表人物李啟明就已經係基本法諮詢委員會委員（諮委），兼且提出過一啲政治制度嘅建議。
同時，勞聯亦開始參與地方行政。1988年，勞聯派過陳偉麟出嚟選區議會，不過輸咗。直到1994年區議會選舉，黃鑑權喺勞聯總部所在嘅南昌南選區贏咗第一個區議會議席返嚟，南昌南呢個位到2019年之前都重喺勞聯手上。
1995年立法局選舉又同工聯會協調，喺勞工界踢走工團總會，攞到一個立法局嘅位，今時今日勞聯仍然靠同工聯會協調維持喺勞工界嘅一席。不過喺之後嘅十零年，勞聯喺選舉呈現守勢，冇再有咩大動作。
直至2011年嘅區議會選舉，勞聯派咗3個人去選，希望突破區議會得一席嘅情況，不過並唔成功，勞聯依然都係得一個區議員。
喺2016年立法會選舉，勞聯除咗喺勞工界由潘兆平出選之外，重以「搭單」嘅形式暗中出選咗2個地區。勞聯副主席譚金蓮同社區主任陳麗紅分別跟工聯會同新思維嘅名單出選新界東同九龍西，不過兩人都冇表明自己同勞聯嘅政治關係。結果佢哋兩個人所屬嘅名單都冇人當選。
2019年第6屆香港區議會選舉，李詠民繼續响南昌南選區尋求冧莊，但由於香港修例風波重未平息，泛民主派贏到開巷，李詠民個議席都易手畀民協李庭豐。
2021年第7屆香港立法會選舉，勞聯派出兩人參選，結果周小松（勞工界功能界別）、林振昇（選委會界別）順利當選，當選率百分百，佢哋喺立法會議席亦加到兩席。
港九街坊婦女會孫方中書院

港九街坊婦女會孫方中書院（Hong Kong and Kowloon Kaifong Women's Association Sun Fong Chung College，SFCC）係香港頭一間用普通話做教學語言嘅津貼中學，喺新界大埔大埔公路大埔滘段4643號。間學校喺2002年由港九街坊婦女會創校，校名紀念創會主席孫方中。
滿地寶

滿地寶（英文：Port Moody；舊譯名「慕迪港」），係加拿大卑詩省嘅一座城市，位於布勒內灣東端。面積25.89平方公里，2011年人口32975人。

名稱
市名裡面嘅「慕迪」，係指殖民地時期嘅英軍皇家工程師軍團司令理察·慕迪（Richard Moody）。但係由於「慕迪」同「墓地」發音太相似，唔好意頭，市政府喺1998年啟用咗新嘅中文名「滿地寶」。

歷史
滿地寶嘅歷史同兩次歷史事件分唔開：1858年淘金熱潮同1885年橫加鐵路通車。
滿地寶一開始祇係一個人煙稀少嘅定居點。1858年，由於有消息話喺菲沙河谷發現金礦，數以千計嘅掘金人湧入英屬哥倫比亞（大致今日嘅卑詩省）。出於對當時嘅首都新西敏嘅防禦嘅考慮，英屬哥倫比亞政府要求英軍皇家工程師軍團開闢一條從布勒內灣通往新西敏嘅通道（伊條通道今日叫做「北路」），等喺布勒內灣落船嘅軍火可以行伊條路直接去到新西敏。雖然最終無戰爭爆發，但係由於伊條路嘅起點就喺滿地寶，滿地寶開始由定居點發展成小鎮。後來，皇家工程師軍團準備返去英國嘅時候，有啲士兵決定留喺英屬哥倫比亞，其中一個就係理察·慕迪。
1871年，英屬哥倫比亞決定加入加拿大，條件係加拿大要起一條連接英屬哥倫比亞同加拿大嘅鐵路。1879年，加拿大太平洋鐵路宣佈：會將終點站設喺滿地寶，滿地寶咁先至引起大家注意。
從19世紀80年代開始，越來越多人移居滿地寶。佢等希望第日鐵路通咗車之後，滿地寶會變成西海岸嘅一個大都會。1885年11月7日，加拿大太平洋鐵路完工，第二日就有火車開到咗滿地寶。1886年7月4日，第一班固定客車抵達滿地寶，房地產價格開始升高。但係好景不長，1887年，加拿大太平洋鐵路起咗一條又滿地寶通往溫哥華嘅支線，經濟重心同人口亦都開始移去溫哥華。雖然係咁，但係都有人決定留低，其中大部分人都係喺林場做嘢嘅。
1905年，英國帝國石油公司喺滿地寶郊外起咗一座煉油廠。
1913年，滿地寶正式升格做城市，有咗自己嘅市長同市議會。第一任市長係派利·A·魯（Perry A. Roe）。當時嘅滿地寶依然嚴重依賴林業。
二戰之後，滿地寶開始向郊區擴張，同時好多大公司，例如海灣石油（Gulf Oil）、省際鋼鐵（Interprovincial Steel）同太平洋海岸航運（Pacific Coast Terminals），都將總部設喺滿地寶。

「藝術城市」
2004年，滿地寶市政府開始打造「滿地寶：藝術城市」伊個品牌。歷史上，滿地寶由於屋租低、環境美、光線夠而吸引咗好多藝術家喺道定居。今日，滿地寶通過藝術節、藝術家組合同多樣化嘅設施來鼓勵藝術創作。

人口
根據2011年加拿大人口普查，滿地寶嘅人口係32,975人，同2006年普查結果相比上昇19.9%，升幅係大溫地區城鎮最高。
滿地寶嘅家庭收入中位數達到$70,239，係大溫地區城鎮中第四高。市内最大嘅僱主係係鷹嶺醫院和卑詩省第43校區。

交通
滿地寶嘅公共交通服務由運輸聯線提供。連接溫哥華市中心同米遜嘅通勤鐵路西海岸快線喺滿地寶設徂個車站，而市内亦都有好多條公車線路。此外，經滿地寶連通高貴林同本拿比嘅溫哥華架空列車長青線捷運喺2012年中期開徂工，暫定通車時間係2016年夏季。長青線將會喺滿地寶市內設兩個車站，分別係慕迪中心站[暫譯]和內灣中心站[暫譯]，當中嘅慕迪中心站會設喺西海岸快線嘅滿地寶中央車站隔離。
滿地寶市内無高速公路，主要東西向幹道係班納公路同聖莊街組成。班納公路同聖莊街曾經係卑詩省7A省道，但係省道資格已經喺2006年取消徂。
滿城盡帶黃金甲

《滿城盡帶黃金甲》（英文：Curse of the Golden Flower），係2006年中國電影，由周潤發、鞏俐、周杰倫、劉燁主演，張藝謀執導，故仔改編自曹禺嘅《雷雨》，將背景設定做五代十國。
滿島光

滿島光 （粵拼：mun5 dou2 gwong1，1985年11月30號—）係日本嘅一個女藝人同埋配音員。
滿地可大學

滿地可大學（法文：Université de Montréal）係加拿大魁北克省滿地可嘅一間大學，1878年創校。
滿射函數

滿射函數（英文：surjective function），係數學上嘅一類函數，一個函數  係滿射即係話對於對應域  入面任意一個元素  ，係函數嘅定義域  入面都最少有一個元素  使到  。注意，嗰個元素  唔一定要係唯一， 亦即係話，滿射唔一定要係單射。
滿州鄉

滿州鄉係中華民國臺灣屏東縣嘅一個鄉，面積約莫142平方公里，人口約莫7千。
滿地寶站

滿地寶車站（英文：Port Moody Station）係加拿大大溫哥華地區西海岸快車嘅一座車站，位於滿地寶境內嘅加拿大太平洋鐵路路軌嘅南邊。
滿地寶車站喺1995年同西海岸快車一齊投入服務。車站出邊有296個停車轉搭位（Park-and-Ride）
滿天星

滿天星（粵拼：mun5 tin1 sing1；學名：Gypsophila paniculata）係石頭花屬多年生草本植物，原生中歐同東歐。佢由好多朵花仔組成，遠睇好似滿天都係星咁。
滿文

呢版有滿文字母，部分作業系統、網頁瀏覽器需要特殊字母或符號嘅支援先睇到，否則可能出現未成連字嘅字母或其他符號。
真空

真空係一個物理概念，基本上指乜都無嘅空間。但喺量子論入面，咁嘅空間係唔存在嘅。
用抽氣機抽密閉嘅容器，抽到氣壓好細好細嗰陣時就可以認為容器入邊係真空。太空環境亦都可以當做真空。
下面段文未譯好，歡迎你幫手。
真空係一種不存在任何物質嘅空間狀態，是一種物理現象。在「真空」中，聲音因為沒有介質而無法傳遞，但電磁波的傳遞卻不受真空的影響。事實上，在真空技術裡，真空係針對大氣而言，一特定空間內部之部份物質被排出，使其壓力小於一個標準大氣壓，則我們通稱此空間為真空或真空狀態。真空常用帕斯卡（Pascal）或托爾（Torr）做為壓力的單位。目前在自然環境裡，只有外太空堪稱最接近真空的空間。現代許多高精密度的產品在製造過程中的某些階段必需使用程度不一的真空才能製造，如半導體、硬碟機、鏡片。在實驗室和工廠中製造真空的方法是利用泵在密閉的空間中抽出空氣以達到某種程度的真空。在真空技術中按照壓力的高低我們可以區分為：
粗略真空（Rough Vacuum）760 ~ 1 Torr
中度真空（Medium Vacuum）1 ~ 10-3 Torr
高真空（High Vacuum）10-3 ~ 10-7 Torr
超高真空（Ultra-High Vacuum）10-7 Torr以下

太空
内文：太空
太空係目前已知嘅環境入面最近完美真空嘅。星系際空間（指星系之間嘅空間）幾乎係乜嘢都冇嘅－佢每立方米得嗰幾粒氫原子（相比之下，人類日常唞嘅空氣每立方米有大約 1025 粒氧氣等嘅分子）。呢個噉空嘅空間喺實際上冇任何嘅摩擦力，令到恆星、行星、各種其他嘅天體、同埋太空船有得好自由噉喺佢哋嘅理想軌道嗰度運行。一架太空船喺太空嗰度熄咗個引擎都可以無止境噉飛到永遠（除非佢撞到啲乜）。
呢個噉空嘅環境仲令到好似光噉嘅電磁波可以飛到好遠嘅距離，而唔會俾啲嘢散射（scattering；指好似光呢類嘅波動因為佢哋嘅傳播媒介嘅影響而改變運行嘅方向）－一粒光子喺星際空間嘅平均自由徑（mean free path）係 1023 公里（相當於 100 億光年），即係話一粒光子喺太空嗰度平均要行嗰個距離先至會撞到啲嘢。呢點令到好似哈勃太空望遠鏡噉嘅望遠鏡唔單止可以探測到好遠（幾百億光年）以外嘅光，而且科學家仲可以安心噉假設呢啲光大致上係跟住直線飛嘅，所以估起其他天體同地球嘅距離上嚟易好多。

比喻
粵文「真空」又會用嚟形容唔打底嘅衣着方式。
真空彈

真空彈（Vacuum bomb），又叫熱壓彈（Thermobaric weapon或者Heat and pressure weapon），燃料空氣炸彈（Fuel Air Explosive，簡稱FAE）等。呢種炸彈同常規炸彈唔同，真空彈無氧化劑，而係直接用空氣裏面嘅氧氣來燒。佢係利用高揮發性嘅燃料，散發響空氣裏面，同氧氣混合，響目標區引燃產生爆炸。爆嗰陣同時消耗晒空氣中嘅氧氣，造成爆炸區短暫缺氧狀態，而達到殺傷同破壞目的嘅武器。
同樣咁多燃料，佢嘅爆炸力勁過常規炸彈好多。唔好處係表現唔係咁穩定。
俄羅斯曾經響2007年9月試爆真空彈，好似核彈咁勁。
真空泵

真空泵（vacuum pump）係指將氣體分子由一個密封空間抽走、令個空間變成局部真空嘅機械。
真空膽

真空膽，又叫閥門，中國內地、東南亞叫眞空管，係電子學上面嘅邏輯門，用來起電路控制，通常係一枝枝入面無空氣嘅玻璃管，已經差唔多被半導體取代。
真耶穌教會

真耶穌教會係基督教五旬節教派之一，由中國人張靈生同魏保羅喺1917年喺中國北京創辦。
呢個教會嘅目標係更正其他教派對《聖經》嘅錯誤解釋，同埋將拯救萬民嘅真福音傳遍到去全世界，迎接耶穌再嚟。依家教會主要分佈喺中國各地，包括廣東、香港、臺灣、新加坡、日本、同韓國等等，亦喺美國同英國有教會。
真耶穌教會包括二十世紀初由美國傳入嘅安息日會、信心會、神召會等等教派嘅某啲教義。佢哋亦強調相信獨一真神，反對三位一體教義；靠趕鬼、禱告、同醫病，所以唔需要睇醫生同食藥。禮拜嘅時候，要求信徒跪低同聲祈禱、或者唱靈歌、跳靈舞。

十大信條
信耶穌：信耶穌係道成肉身，為咗拯救罪人代死喺十字架上，第三日復活、升天；佢係人類唯一嘅救主，天地嘅主宰，亦係獨一真神。
信聖經：信新約聖經同埋舊約聖經係神所默示嘅，為證明真道係唯一嘅根據，同埋信徒喺生活嘅準則。
信浸禮：信水浸係赦罪重生嘅典禮，一定要係由已經受咗浸嘅人，奉主耶穌嘅聖名，喺活水之中幫受浸嘅人完全由頭落腳嘅浸禮。
信聖靈：信受聖靈係得天國基業嘅憑據，而講方言（英文：Speaking in tongues）係受聖靈嘅證明。
信聖餐禮：信聖餐係為咗紀念主嘅死，同時領受主嘅肉同主嘅血，同主聯合，能夠得到永生，係喺末日復活嘅典禮。聖餐要經常做，但係一定要用無酵餅同提子汁嚟做嘅。
信安息日：信安息日（禮拜六）係神賜福嘅日子。但要喺恩典之下，紀念創造同救贖嘅恩，並且因為盼望嚟世嘅永遠安息而要守住。
信救贖：信得救係本乎恩，亦因著信。但係一定要依靠聖靈而追求聖潔、實踐經訓，敬神同愛人。
信審判：信主耶穌一定會喺世界末日，由天降臨，審判萬民；義人會得到永生，而惡人就會受到永刑。
信教會：信教會係耶穌基督藉晚雨聖靈所設立嘅，為咗復興使徒時代嘅真教會。
信洗腳禮：信洗腳禮係同主有份嘅禮儀，係用嚟教訓相愛、聖潔、謙卑、服事、同饒恕嘅典禮。對每一位受浸者，要奉主耶穌嘅聖名至少洗一次腳，而必要時亦可以互相洗腳。

五大基本教義
五大嘅基本教義係：洗禮、洗腳禮、聖餐禮、安息日、同聖靈。
洗禮：認為洗禮除咗象徵同耶穌一齊死、一齊葬、同一齊復活等等嘅意義之外，亦含有赦罪、重生、成聖、同得救嘅實質功效。由於教會提倡「一神觀」，所以只奉耶穌嘅名為信徒施洗。喺受洗嘅時候，主張信徒以面朝下嘅低頭方式，全身咁浸入水入面。
洗腳禮：聖職人員要奉主耶穌嘅名，為信徒做一次洗腳禮。主張洗腳禮係對主嘅愛同謙卑服事嘅表現，代表住「與主有分」。
聖餐禮：每年舉行嘅次數沒限制。
安息日：認為係星期六，所以崇拜係喺呢一日舉行。安息日係神喺萬物造成嘅時候所設立嘅。
聖靈：主張真正嘅教會一定要得著聖靈嘅浸。教會認為神所應許嘅聖靈，分兩次嘅賜下：第一次喺使徒時代嘅聖靈叫做「秋雨」（或者「早雨」）；第二次就喺末世主再臨前賜下，叫做「春雨」（或者「晚雨」）。唯有切望受聖靈嘅人，先至有神嘅生命。受咗聖靈嘅信徒禱告嘅時候，會講方言（英文：Speaking in tongues）同埋震動身體。
真空保溫杯

真空保溫杯，係有保溫效果嘅裝水（或者其他飲品）容器，主要原理就係外圍嘅夾層係真空，阻隔熱力傳導，加埋內膽面頭反光，亦減低熱輻射。
真維頓漢

真維頓漢（荷蘭文：Jan Vertonghen， 1987年4月24號—）係比利時一個男足球員。

葳蕤史
呢節要加長。
佢曾經攞過或者提名過下面呢啲獎：
真空密室之謎

《真空密室之謎》係衛斯理系列嘅小說，由香港科幻小說作家倪匡所寫，系列編號011，係《透明光》連載嗰陣嘅下半部份。
真納

真納（Muhammad Ali Jinnah，1876年12月25號—1948年9月11號）係英屬印度解體後嘅巴基斯坦自治領嘅第一位總督，對巴基斯坦獨立建國有好大貢獻，畀巴基斯坦人尊稱「國父」。
空氣質素健康指數

空氣質素健康指數（Air Quality Health Index，簡稱AQHI）由環境保護署响2013年12月30號推出，取代用咗18年嘅空氣污染指數（Air Pollution Index，簡稱API）。

推出嘅原因
環境保護署為咗畀香港市民一個詳細尐嘅空氣污染資訊，響2013年年尾推出咗新嘅AQHI，取代API。

功效
呢個新推出嘅指數可以通知市民短期嘅空氣污染健康風險，以便市民防範。

介紹
空氣質素健康指數計咗臭氧、二氧化硫、二氧化氮同埋粒子呢四種污染物濃度引起嘅健康風險，亦都分做幾個級別。

應用程式嘅引入
内文：HK AQHI
環保署响啟用空氣質數健康指數嘅同時，亦都開發咗一個應用程式——HK AQHI，同埋空氣質素健康指數一齊通知市民空氣污染嘅程度，呢個應用程式會每個鐘更新一次。

試用
環境保護署响2013年12月23號喺旺角同埋銅鑼灣試用，最後嘅結果係8，屬於「甚高」級。

各區污染
空氣質素健康指數啟用未夠一星期，各區污染已經好高。2014年1月3號，响新界區嘅偵測站錄到10+最高水平，證明香港空氣污染嚴重。
空氣清新機

空氣清新機，係種電器，裝喺房入面嘅位置，用嚟改善空氣質素。
空氣調節

空氣調節，簡稱空調，係調節室內空氣溫度、濕度嘅設施，唔同冷氣淨係識噴冷氣。空調機例子有冷風機。
空氣生物學

空氣生物學（英文：aerobiology）係一門專注於研究空氣中生物顆粒（例如花粉、真菌孢子、細菌同病毒）嘅學科。呢個領域探討呢啲些生物顆粒嘅散播、分佈、影響以至對環境同人類健康之間嘅關係。

研究範疇
噴緊孢子出嚟嘅馬勃蘑菇
以下係空氣生物學嘅主要研究範疇。
生物顆粒嘅類型：空氣生物學研究各種空氣中存在嘅生物顆粒，包括：
花粉：植物繁殖嘅顆粒，對過敏患者有重要影響。
真菌孢子：許多真菌嘅繁殖單元，可能影響植物同人類健康。
細菌同病毒：呢啲微生物可以通過空氣傳播，引起疾病。
散播與傳播：
研究生物顆粒嘅散播機制，包括風、氣流同天氣條件對佢咃嘅影響。
探討呢啲顆粒點樣隨風傳播，重喺唔同嘅距離內影響人類同生態系統。
環境影響：
研究氣候變化、污染同城市化對空氣入面嘅生物顆粒嘅影響。
評估空氣質量同生物顆粒之間嘅關係。
人類健康：
探討空氣中生物顆粒對人類健康嘅影響，特別係過敏、呼吸道疾病同其他健康問題。
研究點樣預測同控制呢啲顆粒嘅影響，好改善公共健康。

方法同技術
科學家喺研究空氣中生物顆粒會用到以下嘅方法同技術：
空氣採樣：利用各種設備（好似沉降板、氣流採樣器噉）收集空氣中嘅生物顆粒樣本。
顯微鏡觀察：對收集到嘅樣本進行顯微鏡分析，去識認同計算唔同類型嘅生物顆粒。
分子生物學技術：利用DNA測序同PCR技術識別同定量空氣中嘅微生物。
數據分析：利用統計學同環境模型分析生物顆粒嘅分佈同影響。

應用領域
有咗上面嘅研究結果，我哋就可以應用喺以下嘅範疇：
環境監測：監測空氣質量，評估污染同生物顆粒對生態系統嘅影響。
公共健康：提供過敏原嘅監測同預報，幫助減少過敏病患者嘅症狀。
農業：識別同預測花粉嘅季節性變化，用嚟幫助農作物嘅授粉同管理。
生物防禦：研究點樣利用生物粒子檢測同防範生物武器嘅使用。

總結
空氣生物學係一個跨學科嘅研究領域，結合咗生態學、環境科學、微生物學同公共健康幾個領域。隨著全世界對環境保護同公共健康嘅關注日益增加，空氣生物學嘅研究對於理解空氣中生物顆粒嘅影響以及改善人類生活環境好有幫助。
空洞騎士

《空洞騎士》（英文：Hollow Knight）係一隻 2017 年獨立 2D 銀河城遊戲。
空洞騎士：絲之歌

《Hollow Knight: Silksong》，可以譯做空洞騎士：絲之歌，係一隻獨立 2D 銀河城遊戲，預定 2023 年出，係 2017 年作品《空洞騎士》嘅續作。
空氣清新劑

空氣清新劑係種去除空氣臭味嘅清潔用品，多數都有濃烈香味。
空海

空海（774年7月27號—835年4月22號），係日本佛教僧人，去過大唐學密宗，喺日本創立咗真言宗。
產後感染

產後感染係指分娩或者流產之後女性生殖系統出現嘅感染，主要病徵係發燒同下腹痛，由細菌引起，可以用抗生素去醫。
產品打包

產品打包（英文：product bundling）係指將多件產品「打包式」噉當一件產品嚟賣。
產品測試

產品測試（英文：product testing）係指喺一件產品出街之前試吓用件產品，睇吓件產品喺實際俾人用嗰陣會唔會出問題。
產品示範

產品示範（英文：product demonstration）係宣傳手法嘅一種，指喺消費者面前示範件產品點樣用，吸引消費者去買。
產品設計

產品設計（粵拼：caan2 ban2 cit3 gai3；英文：product design）係指設計一件攞嚟賣嘅產品嘅過程。如果賣嘅係一件實物，可以指工程角度嘅工程設計、美術角度嘅工業設計、或者同時指兩個角度。
產品營銷

產品營銷（粵拼：caan2 ban2 jing4 siu1；英文：Product marketing）係營銷其中一範，指同一件產品整信息嚟做宣傳。
產品生命週期

喺工業上，產品生命週期（product life cycle）係指一件產品由研發出現、工程設計、量產、俾人買、俾人用以至俾人揼去垃圾桶嘅過程。
產地來源證

產地來源證係國際貿易用嘅文件，證明一批特定嘅出口貨係喺由一個指定嘅國或者地區生產或者加工。
第8屆朝鮮地方選舉

第8屆朝鮮民主主義人民共和國地方選舉喺1977年3月4號舉行。
呢次遲舉選出全國3,244個道、24,268個城市、郡同埋邑嘅人大代表。
同時呢次選舉係同最高人民會議選舉一齊喺同一日舉行。
第8屆香港舞台劇獎

第8屆香港舞台劇獎頒獎禮，喺1999年舉行。
第8屆烏克蘭國會選舉

第8屆烏克蘭國會選舉喺2014年10月26號舉行。
2014年5月，啱啱贏出第6屆烏克蘭總統選舉嘅彼得·波羅申科宣布喺2014年10月26號提前搞議會選舉。
2014年9月2號，烏克蘭中央選舉委員會宣布，呢次選舉喺克里米亞同塞瓦斯托波爾有十二席係冇得進行選舉，到咗10月25號，再宣布涅茨克州有九席同盧甘斯克州有六席係冇得進行選舉。所以呢次選舉四百五十席入面有廿七席係空咗出嚟。
2014年11月27號，新議會正式上台，一開始就要有政黨籌組攞到最少二百二十六席先可以運作。

背景
呢次選舉競選宣傳活動日子得六十日。夠十八歲嘅烏克蘭人都可以喺投票日去烏克蘭三萬三千五百四十個投票站或者喺七十七個國家嘅一百一十六個外國投票站喥投票。
呢次選舉一共有二千三百二十一個國際觀察員監督呢場選舉。
根據2011年11月嘅選舉法，烏克蘭議會每五年先要重選一次。由於對上一次選舉已經喺2012年搞咗，所以下屆選舉應該係2017年搞。雖然制度係咁，啱啱贏出第6屆烏克蘭總統選舉嘅彼得·波羅申科就話佢想提前舉行議會選舉係最民主嘅。到咗6月26號歐洲理事會議會上面 ，波羅申科話佢希望喺2014年10月重選譏會。
8月14號，波羅申科接受烏克蘭電視台採訪時話由於我哋唔接受克里米亞獨立公投，同埋因應烏東打緊仗，所以呢啲地方嘅議席會空住先，而唔會取消。
第8屆日本參議院議員通常選舉

第8屆日本參議院議員通常選舉喺1968年7月7號舉行。

內閣
第2次佐藤內閣。

選舉舉行
1968年7月7號。

選舉人數
126人。
地方選區：75人。
全國選區：51人。

選舉制度
地方選區
小選區制
兩人選區：25人。
中選區制
四人選區：15人。
六人選區：4人。
八人選區：2人。
全國選區
複數選區制：51人。
唔記名投票
選舉資格：夠廿歲嘅男女先可以投票。
選民人數：65,866,145人。
地方選區：31,709,561人。
全國選區：34,176,584人。

其他
候選人：305人。
地方選區：212人。
全國選區：93人。

投票率
地方選區：68.93%（投票人數45,417,653人）。
全國選區：68.94%（投票人數45,421,063人）。

第一次參選就贏咗
有「※」曾經係眾議院議員。
自由民主黨
石原慎太郎
上田稔
長田裕二
龜井善彰
河口陽一※
久次米健太郎
小枝一雄※
小林國司
今東光
鈴木省吾
大松博文
高田浩運
田口長治郎※
玉置猛夫
永野鎮雄
長屋茂
中山太郎
増田盛
矢野登
山崎五郎
山本敬三郎
若林正武
渡邊一太郎
日本社會黨
足鹿覺※
上田哲
杉原一雄
竹田四郎
松井誠※
松本英一
安永英雄
和田靜夫
公明黨
阿部憲一
上林繁次郎
內田善利
澤田實
鹽出啓典
藤原房雄
三木忠雄
峯山昭範
民主社會黨
田淵哲也
萩原幽香子
松下正壽
日本共產黨
小笠原貞子
河田賢治※
渡邊武
獨立人士
青島幸男
塚田十一郎※
安田隆明
山崎竜男
横山ノック
第8屆日本眾議院議員總選舉

第8屆日本眾議院議員總選舉喺1903年3月1號舉行。

內閣
第1次桂太郎內閣。

解散
1902年12月28號。

選舉舉行
1903年3月1號。

選舉人數
376人。

選舉制度
複數選區制。
選舉資格：夠廿五歲同埋每年畀10円以上嘅稅嘅男性先可以投票。
選民人數：958,322。

贏出名單
立憲政友會 憲政本黨 帝國黨 中正倶樂部 政友倶樂部 獨立人士
※選區後嘅數字表示攞到票數之後分配出嚟贏出嘅順序。
第8屆朝鮮最高人民會議選舉

第8屆朝鮮最高人民會議選舉喺1986年11月2號舉行。
呢次選舉係以直選嚟選出655個議席。同埋呢次選舉原本喺1987年舉行，但係唔知點解提早咗一年搞。
同上次選舉一樣，呢次選舉所有選區都係只有一個候選人，而且佢哋全部都係由朝鮮勞動黨事前揀過。所以朝鮮勞動黨可以控制晒最高人民會議嘅決定。

議席數
呢次遲舉因為北韓冇公佈詳細結果，只係知朝鮮勞動黨仍然都係最高人民會議入面最大黨，朝鮮社會民主黨同天道敎青友黨就繼續係最高人民會議嘅第二同第三大黨。
第8屆老撾最高人民議會選舉

第8屆老撾最高人民議會選舉喺1972年1月2號喺老撾舉行。
呢次選舉有成二百人出嚟爭六十個議席，結果有三分之二嘅議員連任唔到，而呢屆選舉投票率係67.8%。
第8屆越南國會選舉

第8屆越南國會選舉喺2011年5月22號喺越南度舉行。
焉支山

焉支山，又名刪丹山，中國一山，喺今日甘肅。焉支與胭脂同音，而相傳焉支出胭脂，故又寫胭脂山。
焉支山之名，見於漢皇帝劉徹時，攻匈奴。焉支有兩說，一說山有紅花出胭脂，女人化粧用。之不過古時胭脂，就有寫焉支，亦可以倒轉話，話胭脂之名，出自焉支山。一說，為匈奴一族閼氏，閼氏漢時古音，或與焉支同，閼氏亦居於焉支山一帶。

史
焉支山一帶，曾為西戎地。後又為烏孫同月氏地。
匈奴驅走烏孫同月氏，佔地養牧。
漢史記匈奴列傳。
其明年春，漢使驃騎將軍去病將萬騎出隴西，過焉支山千餘里，擊匈奴，得胡首虜（騎）萬八千餘級，破得休屠王祭天金人。其夏，驃騎將軍復與合騎侯數萬騎出隴西、北地二千里，擊匈奴。過居延，攻祁連山，得胡首虜三萬餘人，裨小王以下七十餘人。
大唐史記正義，注云。
括地誌云：「焉支山一名刪丹山，在甘州刪丹縣東南五十里。西河故事云『匈奴失祁連、焉支二山，乃歌曰：「亡我祁連山，使我六畜不蕃息；失我焉支山，使我婦女無顏色。」其愍惜乃如此』。」
漢皇帝劉徹時，攻河西，趕走匈奴。於漢有樂府唱匈奴歌，「亡我祁連山，使我六畜不蕃息；失我焉支山，使我婦女無顏色。」故此，焉支山同祁連山齊名。
焉耆

焉耆係中國新疆巴音郭楞一個回族自治縣，人口12萬。
烷烴

烷烴（粵拼：jyun2 ting1），簡稱烷，又叫石蠟烴，係種飽和嘅碳氫化合物（烴），由碳、氫、碳－碳單鍵同碳－氫單鍵組成，係結構最簡單嘅有機化合物。

反應
烷烴可以燃燒，出水同二氧化碳。
渠地仲可以發生自由基取代反應，叫做鹵代反應。就係同一分子鹵素反應，出鹵代烷同鹵化氫。一定要喺太陽光／紫外光照之下反應。

用途
渠地有好多用途，可以用來燒，喺化石燃料入面會揾到。
烽火鴛鴦

《烽火鴛鴦》（Foreign Correspondent）係套美國嘅警匪片，喺1940年上畫。呢套戲嘅主角係佐治山打士。
烴

烴（讀ting1「聽」；英文hydrocarbon），又叫碳氫化合物，係碳同氫兩元素合成嘅有機化合物。

字
烴係化學造字，字形係碳嘅火字同氫嘅巠字組成。而讀法係碳字聲母加上氫字韻母，所以讀「聽」。之過因為有邊讀邊嘅習慣，亦俗讀「景」。
咁個字代表所有碳氫化合物。

有機化學
烴係所有有機化合物之母，所有有機化合物，都不過係由其他原子或基團，替咗部份烴嘅碳或者氫原子。

分類
烴可以分為脂鏈烴、脂環烴同埋芳烴。

脂鏈烴
係脂肪烴嘅一類，即係分子入面冇一個環，得一條碳鏈，可以開叉又可以係直直嘅一條碳鏈。脂鏈烴分為飽和烴同不飽和烴。飽和烴下有烷烴，而不飽和烴下有烯烴同炔烴。
例子有甲烷、乙烷（飽和烴）；乙烯、乙炔（不飽和烴）。

脂環烴
係脂肪烴嘅一類，即係分子入面係一個環，好似環己烷咁樣。

芳烴
芳烴，又叫芳香烴，當一個烴分子入面包含芳香環（苯環等等）嘅時候，就屬於芳香烴啦。例子有甲苯等。
烹飪

烹飪又叫煮食（粵拼：zyu2 sik6；英文：cooking / cookery），又或者叫廚藝（culinary art），係指將食材經過處理並加熱製作成為食品。烹飪方法有好多種，可以好簡單亦可以好複雜，而用料嘅組合同份量又可以有好多變化，想成為專業噉煮嘢食嘅人（廚師）往往要用閒閒哋幾年咁耐嘅時間學師。
烹飪係一種食物嘅文化藝術，喺世界各處都有唔同嘅文化特色（例子可以睇吓粵菜），大家都追求好色香味。而家重要考究營養同熱量卡路里添。
烹飪書

烹飪書係種書，集合好多篇食譜，教人點樣煮唔同嘅菜式。
焓

焓（英文：enthalpy）係熱力學入面嘅能量參數，包含物質嘅內能，同埋壓力乘體積。用字母嚟表示（係嚟自英文Heat Capacity，即係熱容）。
游偉光

游偉光（Tony Yau，1961年—）係香港親中派政治人物兼商界人士，中國海外地產董事總經理，支持北京未經諮詢或香港人同意，強行定立嘅《港版國安法》同埋「愛國者治港」綱領。

選舉經歷
喺2021年8月，佢當選成為香港特别行政區選舉委員會商界（第三）委員。之後佢喺李家超無提政綱嘅情況下，有份提名李家超參與2022年香港行政長官選舉。
2021年第7屆香港立法會選舉，佢用獨立身份參選商界（第三）功能界別議席，最後落選。
游嘉欣

游嘉欣（粵拼：jau4 gaa1 jan1，英文：Kayan Yau，2000年1月20號—）係香港女藝人，而家係無綫電視旗下女藝員同Big Big Channel嘅藝人。

簡歷
游嘉欣大學讀香港城市大學。2019年開始，佢喺無綫電視旗下Big Big Channel有演出，亦參與無綫電視嘅節目。
游嘉欣個樣同何雁詩幾似，何雁詩拍MV都搵佢做何嘅後生版。
游擊隊城

游擊隊城（俄文：Партизанск），或者叫雅蘭蘇、蘇城[未記出處或冇根據]，係外滿洲南面嘅城市，依家係歸俄羅斯濱海邊疆區管。呢度舊時係大清領土，因1860年《中俄北京條約》割畀沙俄。
游乃海

游乃海（1968年4月14號—）係香港電影編劇、導演，佢堂大佬係網上電台製作人兼社會民主連線黨員游乃權。
佢自1993年起即同杜琪峰合作，幾次得香港電影金像獎最佳編劇。2007年作為導演拍出處女作《跟蹤》。
游振超

游振超，香港親中派人士，香港福華生記茶行董事長。
游擊

游擊，又叫打游擊、游擊戰，係種唔正規嘅戰術，主要係由細規模同機動性強嘅戰鬥團隊對大規模嘅傳統軍隊發動襲擊。參與游擊嘅戰鬥團隊會叫做游擊隊。
游政豪

游政豪（粵拼：jau4 zing3 hou4；英文：Roger Yo；1982年11月19號—），係台灣音樂製作人。佢幫過A-Lin度身整過《給我一個理由忘記》。2015年，為湖南衛視《我是歌手》第三季A-Lin嘅編曲人。
游國樑

游國樑，香港電影工作者，曾經憑電影《明日戰記》入圍第41屆香港電影金像獎最佳音響效果。
游念慈

游念慈（又叫賽鳳凰）係無綫電視電視劇《皆大歡喜》入面一個角色，由薛家燕飾演。

古裝版游念慈
大明嘅游念慈信守言諾、公正不阿、不拘小節、重道義、機智、深得眾人敬畏。由於出身草莽、有江湖人嘅豪氣、閱歷多、武功了得、但係深藏不露，唔到重要關頭都唔輕易出手。但係有時亦有小女人嘅性格，做事好有原則：人不犯我、我不犯人，人若犯我、有仇必報。
游念慈未嫁前外號「賽鳳凰」，武功高強，劫富濟貧，機緣巧合遇到金華（羅樂林飾），佢老婆游淑娟作動，游念慈硬住頭皮幫娟接生，娟生咗三胞胎之後死咗，游念慈其後鍾意咗金華，決定將三胞胎年、月、日養育成人，當作己出，自此金盤洗手，脫離黑道，做返正行。後來金華病死，游念慈見游淑娟親細佬游念富（阮兆祥飾）孤苦無依，於是隱姓埋名帶住年、月、日同埋富去到池力共鎮落腳，開咗一間食店「洞蜜園」，由於經營得法，親力親為、客似雲來。

時裝版游念慈
現代版嘅游念慈喺1973年18歲中學畢業後就加入警界，經歷過寶生銀行劫案、英女皇訪港、地鐵通車、東區走廊通車百萬行等等。1985年嫁畀茶餐廳老闆金華，退出警界，前後任職警隊12年。由於游念慈係當年嘅警花，追求者眾，其中好多舊史嘅伙記已經成為今日高官，故此多年後嘅今日游念慈喺警界入面重幾吃得開。
游念慈嫁金華做繼室之後，專心幫金華打理洞蜜園茶餐廳，同埋照顧金華前妻留低嘅三個仔女年、月、日。其後金華死咗，游念慈獨力撫養年月日三人。
石砫

石砫（粵拼：sek6 cyu5）係中華人民共和國重慶市一自治縣，而家寫石柱。
石硤尾

石硤尾（硤讀劫，英文Shek Kip Mei或者Shek Kip Mi），又叫做石峽尾，係香港新九龍一笪地方，響煙墩山南面山腳。石硤尾南面係深水埗，北面係大窩坪，西面係白田，東北係又一村，東面係大坑東，佢東南有座山隔開九龍塘。

史
石硤尾以前叫夾石尾。至於「夾石尾」同埋石硤尾個「硤」點解，就唔係咁清楚。
1940年代尾，因為國共內戰，難民就由大陸來到香港，開咗條石硤尾村響山邊一個涌谷尾。條村靠返東面山邊條涌，個置就係南昌街打上，巴域街以北個位置。條村一直伸上谷。佢西便有白田村。當時基本上成個香港九龍市區，全部山邊都係起搭晒屋。皆因香港二次大戰過咗無耐，好多樓都炸平，屋少人多，租金自然好貴，所以難民都響山邊用一條條木搭屋。但係一火燭就好大件事。
1952年11月21號，石硤尾村大火，一燒燒300幾間屋，影響到4000人。而出名嘅石硤尾大火就響第二年，1953年12月24號出現。隔籬條白田村火祝，一燒燒六粒鐘，石硤尾六條村都燒清光，五萬人就算甩難都要瞓街。佢哋迫住響街邊牆邊搭個棲身之所。香港政府決定開徙置區，起屋平租畀災民住。石硤尾徙置區就由窩仔街開始起，頭八棟係聯合國捐錢起嘅。之後呢個徙置區就變成石硤尾廉租屋邨，即係今時今日嘅石硤尾邨。
石田順子

石田順子係日本足球員，曾經喺1981年為日本女子足球代表隊出場3次。
石破天驚

《石破天驚》（粵拼：sek6 po3 tin1 ging1，英文：The Rock），係套由米高卑執導嘅美國嘅動作電影，喺1996年6月7號上畫。
呢套戲長127分鐘，票房有335,100,000美金。
石硤尾中央遊樂場

石硤尾中央遊樂場，香港公園之一，遊樂場之一，喺石硤尾偉智街，近賽馬會創意藝術中心，英文叫Shek Kip Mei Central Playground。行政上歸深水埗區。設施有籃球場、排球場。
石硤尾中央遊樂場
石申

石申係中國戰國時期一個天文學家。
根據文獻記載，石申係戰國時期魏國一個天官－即係負責觀測天象，為國家大事提供決策建議嘅人。佢用幾十年時間寫咗本書叫《天文》，記載星辰嘅位置同運行規律。佢記錄咗八百幾粒恆星，又測算咗二十八宿距星同百幾粒恆星嘅赤道座標。佢又觀測日月同五大行星，推算佢哋嘅運行周期，重觀察到木衛二嘅存在。石申另一個重大成就係修訂同推行曆法，率先喺魏國推行十九年七閏嘅曆法，因為每年多出四分一日，所以叫做「四分曆」。
石申本《天文》因為戰亂，去到宋朝已經失傳。後世根據一啲書籍嘅記載，輯錄咗一本《石氏星經》，後來又同齊國天文學家甘德本《星占》合併成《甘石星經》。
為咗紀念石申，月球上面有個隕石坑就係以佢命名。
王月

王月（1965年4月9號—）係臺灣女藝人。

屋企
老公係李國修（1955年12月30號—2013年7月2號）。
仔女係李思源（1990年12月24號—）同埋李慧凭（1992年12月14號—）。
王書麒

王書麒（英文：Jimmy Wong Shu Kei，1966年2月25號—）係香港演員，亦係前電台節目主持人，細個由童星做起。佢同另一童星路家敏合拍嘅《小時候》，香港家傳戶曉。成年星運不順，亦拍過鹹片。佢老婆係歌手許秋怡，岳父係許堅信。
王書麒喺香港電台、無綫電視同亞洲電視（包括前身麗的電視）都拍過戲，亦演唔少電影。
王曼喜

王曼喜（英文：Kayla Wong，1992年7月18號—），係香港女模特兒，藝人王敏德同名模馬詩慧個大女。佢喺美國嘅大學畢業。佢喺2014年畀傳媒影到同外籍女性朋友當街錫錫，跟住就公開「出櫃」承認自己係同性戀。
王李丹妮

王李丹妮（Daniella Wang，1989年8月6號—）係中華人民共和國電影女演員，中國蒙古族人，河南南陽出世，2009年出道。佢嘅演出包括香港電影《一路向西》同《Delete愛人》。
王有才

王有才（1966年6月1號—）係中國浙江人，嚮1989年六四事件曾經組織學生運動。1998年搞咗個中國民主黨。而家走咗去美國定居。
王東泰

王東泰（James Wong，1992年10月10號—)，係前香港無綫電視男藝員，綽號「COSPLAY界新人王」，喺無綫電視第24期藝員訓練班畢業而入行。佢曾經做過細路仔節目《放學ICU》主持人，亦拍過唔少電視劇。佢阿爸係無綫電視藝員王俊棠。喺聖貞德小學，聖公會聖雅各小學同皇仁書院畢業。2015年同無綫電視結束部頭合約。依家係用特約演員身份喺無綫拍劇。
班哲斯省

班哲斯省（波斯文：د پنجشير ولايت‎）係中東國家阿富汗嘅卅四個省之一。
班固

班固（32年—92年），字孟堅，係東漢嘅史學家，係廿四史入面《漢書》嘅作者。佢本身係扶風安陵（而家嘅陝西咸陽）人，老豆班彪亦係出名嘅史家，細佬班超係東漢名將，並稱「三班」。
班圖人

班圖人係非洲中部到南部嘅一類人，由300到600個民族組成，共通地方都係用班圖語族嘅語言。
班堡主教座堂

班堡主教座堂（Bamberg Cathedral）係德國班堡一間大教堂。
班堡主教座堂 - Bamberger Dom
班哲明‧凱瑟克

班哲明‧凱瑟克（Benjamin William Keswick），香港親中派政治人兼商人，曾經做過怡和集團行政總裁。
班圖語族

班圖語族，有啲會叫做班圖語支，係尼日爾-剛果語系嘅一個語族，主要喺非洲中部到南部用，主要包括斯華希里文、祖魯文同修納話等等。
田尾山

田尾山（Tin Mei Shan）係香港嘅山，海拔高366米，喺西貢區，附近範圍劃咗入西貢東郊野公園。
田島宏晃

田島宏晃（1974年6月27號—）係日本足球員，司職前鋒，效力過清水心跳，本田技研，橫濱FC，及佐川急便東京。
田嶋幸三

田嶋幸三（1957年11月21號—）係日本足球員，司職中場，曾經喺1979～1980年間爲日本足球代表隊出場7次，入咗1球。
田庾理

田庾理，係大韓民國嘅一個女藝人同埋歌手。
田川亨介

田川亨介（1999年2月11號—）係日本足球員，司職前鋒，效力鳥棲砂岩。
田廈路

田廈路（英文：Tin Ha Road）係香港新界元朗區一條南北向嘅車路，由青山公路洪水橋段近田心村去到廈村屏廈路，長2公里，連接住田心村同廈村。
田廈路近青山公路－洪水橋段交界處一段係元朗區同屯門區嘅分界線，喺田廈路遊樂場出面完。
田廈路遊樂場

田廈路遊樂場，香港公園之一，遊樂場之一，喺洪水橋田廈路，英文叫Tin Ha Road Playground。行政上歸屯門區。設施有硬地球場、籃球場，以及七人足球場。
公園喺屯門區同元朗區邊界，橫過田廈路就係元朗區。
田島昇太

田島昇太（1992年9月29號—）係日本足球員，司職守門員，效力過藤枝MYFC。
田嶌紗蘭

田嶌紗蘭 ，係日本嘅一個女藝人同埋配音員。
碾子山區

碾子山區（粵音：nin5 zi2 saan1 keoi1）係中華人民共和國黑龍江省齊齊哈爾市嘅市轄區。面積290km²，人口7.91萬人（2010）。轄4條街道，1個直轄地區。
街道：繁榮街道、富強街道、躍進街道、東安街道
直轄地區：碾子山區直轄地區

沿革
清末時有人住落。1914年呢度開咗個碾子山車站就開始形成市鎮，歸龍江縣第二區管。
1945年，開始時設碾子山區，後來改稱第四區。
1952年10月改編爲碾子山鎮。
1958年9月搞人民公社化，碾子山鎮改叫超美人民公社。當年12月廠社合併，同華安機械廠合併爲華安人民公社。
1960年5月歸齊齊哈爾市管，當年12月改叫華安區。
1983年12月改叫碾子山區。
磁化學

磁化學（magnetochemistry）係化學嘅分支，研究化學物質同電磁嘅關係。物質嘅磁性嘅產生，同原子或分子中電子嘅種種特性有關。
磁化學即係研究分子原子中特性同磁學相關嘅化學問題。
磁器口站

磁器口站 (北京)：北京地鐵5號綫同7號綫嘅轉車站。
磁器口站 (重慶)：重慶軌道交通1號綫嘅車站。
磁力共振造影

磁力共振造影（英文：magnetic resonance imaging, MRI），又叫做核磁共振造影（英文：nuclear magnetic resonance imaging, NMRI），自旋造影（spin imaging），係利用核磁共振（英文：nuclear magnetic resonance, NMR）原理繪製物體內部嘅結構圖像。核磁共振會依據喺物質內部結構環境嘅唔同而釋放嘅能量有唔同嘅衰減，係噉透過外加梯度磁場檢測個發射出嚟嘅電磁波，就得到構成個物體啲原子核嘅位置同種類。呢種技術攞嚟幫人體內部結構造影，就係一種革命性嘅醫學診斷工具。另外應用到快速變化嘅梯度磁場之後，核磁共振造影嘅速度就加快唨好多，令項技術實際上應用得喺臨床診斷同埋科學研究上，推動到醫學、神經生理學同認知神經科學嘅發展好大。從核磁共振現象發現到 MRI 技術成熟嘅呢幾十年期間，有關核磁共振嘅研究領域曾經獲得咗 6 次諾貝爾獎喺三個領域（物理、化學、生理學或醫學）入便，足以講明個領域同埋佢啲衍生技術嘅重要性。
磁

磁（粵拼：ci4）係同磁場有關嘅物理現象。有啲物質，譬如鐵、鎳、鈷同佢哋嘅合金，會畀磁場吸引，呢種特性就係磁性。
磁力鐵甲人

金鋼飛天鑽（香港佳視譯名）或磁力鐵甲人（香港無綫譯名），日本原名鋼鉄ジーグ，係一套日本嘅機械人卡通片，原作係永井豪、安田達矢同Dynamic企畫，東映動畫製作。1975年10月5號到1976年8月29號喺日本嘅NET（朝日電視台）播出，香港就喺1978年先播出。
主角為改造人，雙拳合打後變身做鐵甲人頭部，再由指揮機射出身體唔同零件合體成為磁力鐵甲人。可隨時分體及裝備各式各樣嘅武器，例如磁力電鑽及磁力飛馬等等。
2007年4月5號喺WOWOW放送播出嘅續集《鋼鉄神ジーグ》，第一集原作者安田達矢有積極參與。
磁化

磁化（magnetization）係指一嚿物體產生磁雙極嘅過程。
生產

一間工廠喺度生產汽車。一班工人喺度做建築施工，生產建築物。一班人員喺度拍影片，生產影片。
生產（粵拼：sang1 caan2；英文：production）喺經濟學上係指透過結合唔同嘅物質（例：原材料）以及非物質（例：精神時間）輸入，嚟到製作出一啲可以用嚟消費－滿足到某啲人嘅慾望（有經濟價值）－嘅輸出嘅過程。舉幾個例說明：
一間工廠嘅工人結合各種原材料加埋自己精神時間，最後製作出若干架汽車，而呢啲汽車可以滿足人（想要唔使吓吓去邊都行路）嘅慾望，消費者會願意為咗得到汽車付出資源（「資源」包括咗錢）。
一班工人結合水泥等嘅各種原材料加埋自己精神時間，製作出一棟住得人嘅建築物，而呢棟建築物可以滿足人（想要有瓦遮頭等）嘅慾望，消費者會願意為咗得到呢棟建築物而付出錢等嘅資源，令建築人員有利可圖。
一班人員喺度拍影片，最後製作出一段有吸引力嘅影片，而呢段影片可以（例如）上載去 YouTube，滿足觀眾（想要有娛樂）以及贊助商（想喺多人睇嘅影片嗰度落廣告）嘅慾望，所以觀眾會願意付出時間精神睇段片，而贊助商會肯俾錢要影片擁有者落廣告。
生產係經濟活動同增長嘅基礎。生產嘅目的係要滿足人嘅各種慾望，而生產所出嘅產品有幾能夠滿足慾望就往往係「經濟好唔好」嘅重要指標；有效率嘅生產能夠令人有效率噉滿衣食住行等嘅基本需要，變相令佢哋得閒諗（例如）點樣改善科技，而科技上嘅進步往往會提高生產效率－如是者，經濟就會係噉增長。

三大產業
睇埋：供應鏈同資源
一個社會嘅生產可以分三大層：
第一產業包含農業、捕魚業、以及採礦業等嘅行業，由自然界嗰度攞資源；
第二產業包含建造業同各種工業，負責由原材料嗰度製作一啲消費者直接用得嘅產品，而且好多時會用返第一產業嘅產品做嘢，好似係用採礦業嚟嘅金屬生產各種機械以至用由捕魚業嚟嘅海產生產各種可以擺喺超市賣嘅海鮮罐頭呀噉；
第三產業包含各種嘅服務業，負責向消費者或者生產商提供服務，而佢哋嘅生產過程往往會或多或少噉使用第一產業同第二產業嘅產品，例如係一間餐廳利用由第一產業嚟嘅嘢（食材）同由第二產業嚟嘅嘢（各種餐具同埋枱櫈）嚟向消費者提供服務。
喺一個經濟體入面，唔同嘅產業會互相合作，創造經濟價值，滿足人嘅種種慾望。
生產率

經濟合作與發展組織（OECD）成員國平均勞動生產率水平比較。生產率等於每工作小時產出嘅GDP。藍條表示高過OECD平均生產率，黃條表示低過平均值。
生產率（英文：Productivity）係個經濟學行話，講緊由原材料變成產品嘅過程入面嘅效能同效率表現，係每單位投入嘅產出。生產率嘅提高係由於資本或勞動力效率嘅提高，但將資本生產率同勞動生產率分開計成日唔可能嘅，通常情況下，生產率呢個概念一般限於勞動生產率。
生理學

生理學係一門研究生物點樣運作嘅學問，包括生物入面嘅化學同物理嘅功能活動，屬生物學嘅分支。
生田善子

生田善子 ，係日本嘅一個女藝人同埋配音員。
生產理論

生產理論（production theory）喺經濟學上泛指描述生產相關現象嘅理論模型。
生產可能性曲線

生產可能性曲線（production-possibility frontier，簡稱「PPF」）喺經濟學上係一種用嚟表達稀缺性、成本、同效率嘅圖。假想而家有一間好簡單嘅工廠，佢淨係曉生產「槍」（gun）同「牛油」（butter）兩種貨品，佢幅 PPF 條 Y 軸係「生產嘅槍嘅量」，而 X 軸係「生產嘅牛油嘅量」。呢間工廠手頭上嘅資源係有限嘅，如果佢想生產多啲槍，佢就要生產少啲牛油－即係話兩個量之間嘅關係必然係負，條線所包含嘅面積必然係有限嘅。喺 B、D、同 C 呢三點嗰度，間工廠都係用嗮全力去生產，喺 A 嗰點，間工廠冇用嗮全力生產，而 X 嗰點係間工廠冇能力達到嘅一個狀態。
現實世界嘅 PPF 實係一條斜率成負數嘅線，而呢一點起於稀缺性嘅問題：如果有能力，間工廠會有噉多生產噉多，但係因為稀缺性嘅問題，佢手頭上嘅資源唔夠滿足佢「有噉多生產噉多」嘅慾望，所以間工廠嘅管理人就要做取捨－如果佢用嗮全力嘅話，佢衹能夠一係生產多啲槍，一係生產多啲牛油，冇得話兩者兼得。
間工廠喺 PPF 所處嘅位置反映咗佢嘅效率（efficiency）嘅一部份：如果佢嘅產量係喺 A 嘅話，噉就表示佢仲有能力同時生產更多嘅槍同生產更多嘅牛油，反映咗佢冇用全力，處於一個冇效率嘅狀態（而原因可能係因為太多工人偷懶，或者工人唔識善用啲機械等等）。另一方面，就算間工廠處於 B、D、或者 C（用嗮全力生產），都唔一定等如佢效率好好，例如如果佢出盡全力生產咗 100 支槍同 100 舊牛油，但係啲客想要嘅係 80 枝槍同 120 舊牛油嘅話，佢就達唔到理想嘅柏拉圖最適（Pareto optimality）狀態－即係做唔到有效率噉滿足啲客嘅慾望。「點樣提升效率」喺經濟學上係一個好緊要嘅課題，例如喺經濟衰退嗰陣嘅高失業率令到好多人力都冇做生產，係一種冇效率嘅狀態，亦都係一種好受關注嘅現象。
生產因素

生產因素（factor of production）喺經濟學上係指用嚟喺生產過程當中整輸出嘅輸入。
生田光

生田光 ，係日本嘅一個女藝人同埋配音員。
端母

端母（粵拼：dyun1 mou5；中古漢語拼音：tuan）係中古漢語聲母，屬舌音嘅端組，係全清聲母。呢個聲母接一、四等韻母，同二、三等嘅知母互補。
其例字如下（中古漢語拼音採用古韻羅馬字）：

擬音
因爲大多數嘅漢語、域外方音、對音中，端母大多發/t/，所以學界一致同意將佢擬音爲/t/。

上古來源
大部分學者都認爲端母字來自上古音嘅/t/音，呢個音喺上古音到中古音嘅演變好穩定。

喺粵語嘅演變
端母喺現代粵語繼續係古音狀態，對應嘅粵拼係d。對聲調嘅影響係，端母字派入陰聲調。
有個特殊嘅字係鳥，鳥嘅中古音係teux，照計到今日嘅粵音會係diu2，但因爲要避忌「屌」字，呢個字改音爲niu5，用同樣係舌頭音嘅n代替咗d，聲調隨住濁聲母派入陽聲調。
下面係一啲例字嘅古今音對比，第一欄例字，第二欄中古音（切韻），第三欄現代粵音：
調返轉頭，現代粵語中嘅d聲母來源自中古音嘅端、定二母。

喺吳語嘅演變
端母喺吳語同粵語一樣，維持喺古音狀態，對應嘅吳拼係t。

喺普通話嘅演變
端母喺普通話同粵語一樣，維持住古音狀態，對應嘅普拼係d。

喺日文嘅演變
喺日文，無論漢音定吳音，端母都係た行（[t]／[t͡ʃ]／[t͡s]）。

喺韓文嘅演變
喺韓文，一等韻嘅端母大多保留古音，讀ㄷ（[t]），如多讀다；少部分送氣，讀ㅌ（[tʰ]），如鬥讀투。四等韻嘅端母由於介音，令聲母塞擦化，變成ㅈ （[t͡ʃ]），如點讀점。

喺越南文嘅演變
喺越南文，端母濁化成đ（[ɗ]），但聲調喺陰聲調。
端芬

端芬喺中國廣東，家下係台山市下一鎮，叫端芬鎮。中華民國時係個墟，叫端芬墟。

地理
端芬南行4千米到海口埠，21千米到廣海。北行11千米到冲簍墟，28千米到台山市區。東行10千米到浮石。
競技體操

競技體操（Artistic gymnastics），係體操運動嘅其中一個大項，男選手要玩自由體操、鞍馬、吊環、跳馬、雙槓、單槓，女選手要玩跳馬、高低槓、平衡木、自由體操。
競爭事務委員會

競爭事務委員會（英文：Competition Commission；簡稱競委會）係香港獨立嘅法定機構，根據2012年6月制定嘅《競爭條例》（第619章）（《條例》）成立。《條例》目的係禁止妨礙、限制或扭曲喺香港嘅競爭行為，同埋禁止會大幅減弱香港競爭嘅合併。為香港消費者同商界維護平等競爭環境，以提升經濟活力、激勵創新，同促進消費者利益。

職能
競爭事務委員會致力推動有利於自由貿易、高效率同創新嘅競爭環境，祈望為消費者帶來更多選擇、更佳價格同更具質素嘅商品同服務。職能包括：
調查可能違反競爭守則嘅行為，同強制執行《競爭條例》嘅條文；
提高公眾對競爭嘅價值同埋《競爭條例》點樣促進競爭嘅了解；
推動喺香港經營業務嘅業務實體採納適當嘅內部監控同風險管理制度，以確保嗰啲業務實體遵守《競爭條例》；
根據喺香港境內同境外嘅競爭事項，向特區政府提供意見；
根據影響香港市場競爭嘅事項，進行市場研究；
促進對香港競爭法律嘅法律、經濟同政策方面嘅研究，同埋促進關於嗰方面嘅技巧發展。
端木賜

端木賜（前520年—前446年），字子貢，係春秋末期衞國儒家學者，係孔子十大弟子其中一位，把口好叻，又識搞生意。
端足目

端足目（學名：Amphipoda），係軟甲綱嘅一個分支，總共有9,950個品種。
競爭之合謀有罪

《競爭之合謀有罪》（英文：Competition Commission Drama）係港台電視製作嘅連續劇，由陸駿光、余香凝、黃定謙、林千渟主演，內容主要係講競爭事務委員會嘅案件。套劇由2021年9月24號到10月22號逢禮拜六19:30-20:00喺港台電視31首播，總共5集。
端木氏

呢篇端木氏係同姓氏有關嘅楔位文章，重未寫完嘅。麻煩你幫手充實佢。
競技場

競技場（arena）係一個有返咁上下大細、密封、俾人用嚟進行某啲比賽（例如係團隊運動或者拳擊呀噉）嘅空間。
競技場射擊遊戲

競技場射擊遊戲（英文：arena shooter）係射擊遊戲一種，第一身定第三身都得，特點係俾玩家喺一個密封嘅環境（競技場）入面對局。競技場射擊遊戲嘅遊戲世界通常都唔會好大，一場對局頂櫳得 10 個玩家左右，好多時仲係少過 10 個，而且會有某啲遊戲機制，俾玩家用行同跑以外嘅方法嚟移動（例如係火箭跳或者瞬間轉移呀噉），整體嚟講令成隻遊戲嘅節奏快，要求玩家反應要夠快之餘又要曉運用戰術。喺遊戲模式上，競技場射擊遊戲多數都係以死亡競賽為主，而 king of the hill 同奪旗等都係競技場射擊遊戲常見嘅遊戲模式。競技場射擊遊戲嘅例子有《魔域幻境系列》（Unreal）。
例如《Splitgate》呢隻喺 2021 年出嘅競技場射擊遊戲噉。呢隻遊戲係純 PvP 嘅，俾玩家喺網上對局，每場對局會有 8 位玩家，對局有死亡競賽同 king of the hill 等嘅多種模式，對局進行嘅競技場唔大，而且玩家角色手持嘅傳送門槍，用呢支槍射落競技場嘅某啲表面嗰陣，就會喺兩塊表面之間製造出傳送門，並且可以喺傳送門之間瞬間轉移（特別嘅移動方法）；除此之外，玩家嘅武器仲會慢慢噉演進－通常喺一場對局開始嗰時，玩家手上淨係得最渣嗰種槍，不過佢哋可以一路戰鬥一路喺競技場嘅各個角落嗰度執到啲更加勁嘅槍，令佢哋手上嘅武器慢慢噉變得愈嚟愈勁。
田代容輔

田代容輔（1995年6月27號—）係日本足球員，司職前鋒，效力過神戶勝利船，及群馬草津溫泉。
田代真一

田代真一（1988年6月26號—）係日本足球員，司職後衞，效力長崎成功丸。
田丸篤志

田丸篤志 ，係日本嘅一個男配音員。

配音作品一覽
呢個表唔完整，歡迎加料。
田丸直之

田丸直之，臺灣政治人物，曾經做過日治時期臺南市尹。
田代政

田代政（日文：田代まさし，英文：Masashi Tashiro，1956年8月31號—）係日本電視演員。佢係因為犯咗偷拍裙底，浴室偷窺等性罪行，同埋濫用藥物等等各式各樣嘅罪行而出名。
田代有三

田代有三（1982年7月22號—）係日本足球員，司職前鋒，曾經喺2008年爲日本足球代表隊出場3次。
田健治郎

田健治郎（1855年3月25號—1930年11月16號）係大日本帝國政治人，第8任臺灣總督，1919年到1923年任職。
田代雅也

田代雅也（1993年5月1號—）係日本足球員，司職後衞，效力FC岐阜，身高1.85公尺，體重78公斤。佢就讀過武南高等學校同埋法政大學，參加過蕨北町足球運動男孩組同埋武南青年足球會。
田澤茉純

田澤茉純 ，係日本嘅一個女藝人同埋配音員。
田灣山

田灣山（Tin Wan Shan），係香港嘅山，海拔高252米，喺南區田灣嘅北面，附近範圍劃咗入香港仔郊野公園。
田灣海旁道

田灣海旁道（英文：Tin Wan Praya Road），係香港田灣去雞籠灣嘅一條馬路，由香港仔海傍道同魚市場道交界開始，去到華貴道同華隆徑交界。
田灣街

田灣街（英文：Tin Wan Street），係香港田灣一條馬路，由石排灣道開始，去到田灣山道。
田灣邨

田灣邨係香港嘅一條公共屋邨，喺香港島香港仔田灣田灣街17號，一共有4座樓，分別叫做田麗樓、田澤樓、田健樓同田康樓，四座個名嘅第二個字夾埋啱啱好係「麗澤健康」。
呢條邨響1998年入伙，唔少住客係舊時石排灣邨嘅街坊。
田灣

田灣（粵拼：tin4 waan1；英文：Tin Wan），係香港香港島南面一地，舊時係香港一灣，家下個岸填到直一直。佢響香港仔以西，鷄籠灣（粵拼：gai1 lung4 waan4，「灣」讀「環」）以東。行政上歸入香港仔。
田灣曾經係工業為主，家下有唔少住宅。
田灣山道

田灣山道（英文：Tin Wan Hill Road），係香港田灣一條馬路，由田灣街開始，去到石排灣道。街名係嚟自田灣山，但去唔到田灣山山頂。
田灣邨遊樂場

田灣邨遊樂場，香港公園之一，遊樂場之一，喺香港仔田灣，田灣街田灣邨，英文叫Tin Wan Estate Playground。行政上歸南區。設施有硬地球場，以及七人足球場。
田生

田生集團（英文：Richfield Group）之頭目為區雅俊及區永華，主業係喺香港收樓。佢經常用恐嚇手段迫走住客及業主，因而備受爭議。
田灣站

田灣站（Tin Wan Station）係香港一鐵路車站，喺香港島田灣，歸港鐵南港島綫西段，而家重建議緊。
編輯
南港島綫西段（計劃緊）